ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670002724 

คำร้องจาก Line PSC 1111--- #ร้องทุกข์ ได้รับความเดือดร้อน จากร้านอาหาร.......เพชรเกษม 69/1 พื้นที่เขตหนองแขม สน.หนองแขม มีการจัดแสดงดนตรี ส่งเสียงดังรบกวน แจ้ง 191 และ 1599 ให้ช่วยประสานไปยังสน.หนองแขม แต่ทางร้านไม่ลดเสียงลงทางผู้เดือดร้อน ได้รับข้อมูลจากตำรวจบางท่าน ว่าร้านอาหารร้านนี้ มีหุ้นส่วนเป็นนายตำรวจชั้นผู้ใหญ่ ทางสน. ท้องที่ไม่สามารถทำอะไรได้ ทางเขตหนองแขม เป็นฝ่ายอนุญาตให้เปิดกิจการ เจ้าหน้าที่เขตหนองแขมได้ขอความร่วมมือไปยัง สน.หนองแขม แต่ทางสน.หนองแขมไม่ดำเนินการ ทำให้ร้านก่อความเดือดร้อนมาต่อเนื่อง (แจ้งข้อมูลเพิ่มเติม 09/10/2567) ผู้ร้องขอแจ้งข้อมูลเพิ่มเติม เบื้องต้นผู้ร้องได้รับทราบรายงานผลการปฏิบัติงาน ระบุรายละเอียดว่า กรุงเทพมหานคร โดยสำนักงานเขตหนองแขม ฝ่ายสิ่งแวดล้อมและสุขาภิบาล ได้ดำเนินการตรวจสอบเรื่องร้องเรียนกรณีดังกล่าวอย่างต่อเนื่อง จากการตรวจสอบพบการประกอบกิจการที่เป็นอันตรายต่อสุขภาพ ประเภทการจัดให้มีมหรสพ การแสดงดนตรี เต้นรำ รำวง รองเง็ง ดิสโกเทก คาราโอเกะ หรือตู้เพลง หรือการแสดงอื่นๆในทำนองเดียวกัน (การแสดงดนตรี) โดยไม่ได้รับอนุญาตจากเจ้าพนักงานท้องถิ่น กรณีดังกล่าวสำนักงานเขตหนองแขมได้ดำเนินการส่งดำเนินคดีที่สถานีตำรวจนครบาลหนองแขมอย่างต่อเนื่อง ปัจจุบันอยู่ระหว่างการดำเนินคดีของสถานีตำรวจนครบาลหนองแขม - สำนักงานเขตหนองแขมได้มีทำหนังสือถึงสถานีตำรวจนครบาลหนองแขม เรื่อง ขอทราบผลการดำเนินคดีผู้กระทำผิดตามพระราชบัญญัติการสาธารณสุข พ.ศ. 2535 เป็นระยะๆ แต่ผู้ร้องแจ้งว่า สถานบันเทิง ชื่อเรื่องมันยาว เป็นสถานบันเทิงที่มีลักษณะเป็นอาคารเดี่ยว เจ้าของสถานบันเทิงฯ มีหุ้นส่วนหลายคน แต่ผู้ร้องทราบเพียงจำนวน 2 คน บุคคลที่ 1. เป็นเจ้าหน้าที่ตำรวจ สังกัดสถานีตำรวจภูธรกระทุ่มแบน จังหวัดสมุทรสาคร (ทราบชื่อและนามสกุล แต่ไม่ทราบยศ) บุคคลที่ 2 เป็นเจ้าหน้าที่ตำรวจปลดเกษียณแล้ว ยศพันตำรวจโท (ทราบชื่อและนามสกุล) โดยบุคคลทั้ง 2 จะเข้ามาดูแลสถานบันเทิงดังกล่าวเป็นประจำ โดยผู้ร้องแจ้งว่า สถานบันเทิงฯ ยังคงเปิดให้บริการ ตั้งแต่เวลาประมาณ 20.00- 04.00 น. เป็นประจำทุกวัน และเป็นการเปิดให้บริการเกินเวลาที่กฎหมายกำหนด ซึ่งมีการเปิดเครื่องขยายเสียง เล่นดนตรีสด บางวันจัดแสดงคอนเสิร์ต และภายในสถานบันเทิงฯ เปิดให้บริการคาราโอเกะด้วย ส่งเสียงดังรบกวน เป็นประจำทุกวัน ตั้งแต่เวลาประมาณ 22.00-00.30 น. และบางวันส่งเสียงดังรบกวนไปจนถึงเวลาประมาณ 01.00 น. และ 02.00 น. เหมือนเช่นเดิม ครั้งล่าสุดเมื่อวันที่ 8 ตุลาคม 2567 สถานบันเทิงฯ ได้มีการทดลองเครื่องเสียง ส่งเสียงดังรบกวน ตั้งแต่เวลาประมาณ 13.00-16.00 น. ซึ่งผู้ร้องแจ้งว่าสถานบันเทิงฯ ไม่มีระบบป้องกันเสียงที่มิดชิด ส่งผลให้ผู้ร้องและประชาชนที่พักอาศัยบริเวณใกล้เคียงได้รับความเดือดร้อน ไม่สามารถนอนหลับพักผ่อนได้เพียงพอ เป็นระยะเวลาประมาณ 2 ปี อีกทั้งยังมีพนักงานของสถานบันเทิงฯ บอกเล่าให้ผู้ร้องฟังว่า เคยมีกรณีลูกค้าที่มาใช้บริการ เมาสุราแล้วขับรถเฉี่ยวชนบริเวณใกล้เคียง แต่คู่กรณีไม่เอาความ รวมทั้งผู้ร้องแจ้งว่าสถานบันเทิงฯ อนุญาตให้เยาวชนที่มีอายุต่ำกว่า 18 ปี เข้าใช้บริการไปเข้าดูคอนเสิร์ต โดยเยาวชนอ้างว่าเป็นญาติเจ้าของสถานบันเทิงฯ ประกอบกับผู้ร้องแจ้งว่าได้ติดต่อไปยังสำนักงานเขตหนองแขม เจ้าหน้าที่ฯ แจ้งว่าสถานบันเทิงฯ ไม่ได้ขออนุญาตเปิดเป็นสถานบันเทิงฯ ที่เปิดได้เพราะมีเจ้าหน้าที่ตำรวจ สถานีตำรวจนครบาลหนองแขม เป็นลูกค้าอยู่ด้วย โดยการเอื้อผลประโยชน์กัน โดยเจ้าหน้าที่เขตหนองแขมได้ไปแจ้งความดำเนินคดีกับสถานบันเทิงแล้ว แต่สถานีตำรวจนครบาลหนองแขม ไม่ดำเนินการอย่างต่อเนื่อง และผู้ร้องแจ้งว่าได้แจ้งเรื่องไปยังสถานีตำรวจนครบาลหนองแขม เจ้าหน้าที่ฯ แจ้งว่า ถ้านายไม่สั่งตำรวจชั้นผู้น้อยก็ไม่สมารถดำเนินการได้  และผู้ร้องได้ติดต่อแจ้งเรื่องไปยังสำนักงานตำรวจแห่งชาติ หมายเลขสายด่วน 191 เจ้าหน้าที่ตำรวจ แจ้งว่าได้เพียงกล่าวตักเตือนเท่านั้น เพราะมีเจ้าหน้าที่ตำรวจเป็นเจ้าของ และผู้ร้องได้ติดต่อแจ้งเรื่องไปยังศูนย์ปฏิบัติการกรมตำรวจ สำนักงานตำรวจแห่งชาติ หมายเลขสายด่วน 1599  แล้ว โดยผู้ร้องเห็นว่า เจ้าของสถานบันเทิงที่เป็นเจ้าหน้าที่ตำรวจ ใช้ตำแหน่งหน้าที่ข่มขู่ผู้ใต้บังคับบัญชาให้ปฏิบัติหน้าที่โดยมิชอบด้วยระเบียบ และกฎหมาย อีกทั้งแสดงตัวเป็นผู้มีอิทธิพล มีลักษณะกลั่นแกล้ง เมื่อมีประชาชนแจ้งเรื่อง สถานบันเทิงฯได้มีการเพิ่มเสียงลำโพงให้ดังมากกว่าเดิม 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata